อยากจะหลับตอนที่เดินทางบนเครื่องบินเป็นเวลานาน 12-13 ชั่วโมง แต่หลับเองไม่ได้ค่ะ สามารถทานยา Lorazepam 0.5 mg ได้มั้ยคะ? ไม่เคยทานยามาก่อนค่ะ ไม่ได้ป่วยเป็นโรคซึมเศร้าค่ะ ขอบค่ะ
สวัสดีค่ะ ยาลอราซีแพม(lorazepam) เป็นยาที่อยู่ในกลุ่ม benzodiazepine ใช้รักษาโรควิตกกังวล และอาการนอนไม่หลับที่เกิดจากความวิตกกังวล ยานี้จะออกฤทธิ์ที่สมอง มีระยะเวลาในการออกฤทธิ์ประมาณ 6-8 ชั่วโมงหากต้องการใช้เพื่อช่วยในการนอนหลับ ปริมาณในผู้หใญ่คือ 1-4 มิลลิกัม โดยให้ทานก่อนที่จะนอนประมาณ 1 ชั่วโมง ไม่ควรใช้ยาติดต่อกันเป็นระยะเวลานาน เพราะจะทำให้เกิดการติดยาและดื้อยาได้ผู้ที่ห้ามใช้ยานี้ ได้แก่ มีประวัติแพ้ยาในกลุ่ม benzodiazepine, ป่วยเป็นโรคต้อหินเฉียบพลันชนิดมุมแคบ, เป็นโรคจิตเภทรุนแรง, เป็นโรคกล้ามเนื้ออ่อนแรง (myasthenia gravis), ในหญิงตั้งครรภ์และให้นมบุตร และ ห้ามใช้ร่วมกับยาที่มีฤทธิ์กดประสาทส่วนกลางตัวอื่นๆ รวมถึงแอลกออฮล์ผลข้างเคียงที่อาจพบได้ คือ อาการง่วงซึม มองเห็นภาพไม่ชัด รู้สึกอ่อนเพลีย ไม่มีแรง ความดันโลหิตต่ำ รู้สึกคล้ายจะเป็นลม พูดไม่ชัด สับสน เป็นต้น